turjo4nis/wikipedia-bn-dump-20250701 huggingface dataset:
লাকসাম

লাকসাম বাংলাদেশের দক্ষিণাঞ্চলের চট্টগ্রাম বিভাগের একটি শহর। এটি কুমিল্লা জেলার অন্তর্গত লাকসাম উপজেলার প্রশাসনিক সদরদপ্তর ও প্রধান শহর। এটি একটি বৃহৎ বাণিজ্য কেন্দ্র ও রেলওয়ে শহর।

ইতিহাস
লাকসাম থানাকে উপজেলায় রূপান্তর করা হয় ১৯৮২সালে। তখন লাকসাম শহরকে উপজেলা সদর করা হয়। ১৯৮৪ সালে লাকসাম পৌরসভা গঠন করা হলে লাকসাম পৌরশহরের মর্যাদা লাভ করে।

ভৌগোলিক উপাত্ত
লাকসাম শহরের অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৭ মিটার। লাকসামের ওপর দিয়ে বয়ে গেছে ডাকাতিয়া নদী যা ভারতের রঘুনন্দন পাহাড় থেকে উৎপত্তি হয়ে চৌদ্দগ্রাম উপজেলার উত্তর দিয়ে লাকসামে প্রবেশ করেছে। ডাকাতিয়া নদীর দৈর্ঘ্য ৭৫ কিমি, প্রস্থ ২৫০ ফুট। বর্তমান গড় গভীরতা ৪০ ফুট।

প্রশাসন
লাকসাম শহর লাকসাম পৌরসভা দ্বারা পরিচালিত হয়। শহরটি ৯টি ওয়ার্ড এবং ৩১টি মহল্লায় বিভক্ত। ১৯.৮৬ বর্গ কি.মি. আয়তনের লাকসাম শহরের ১৯.৪২ বর্গ কি.মি. এলাকা
লাকসাম পৌরসভা দ্বারা শাসিত হয়। এ পৌরসভার প্রশাসনিক কার্যক্রম লাকসাম থানার আওতাধীন।

যোগাযোগ
সড়ক পথে ঢাকা থেকে ঢাকা-চট্টগ্রাম জাতীয় মহাসড়ক পথ ধরে কুমিল্লা বিশ্ব রোড হতে ২৫ কিলোমিটার দূরে নোয়াখালী মহাসড়কে লাকসাম অবস্থিত। কুমিল্লা সদর থেকে, নোয়াখালী, মাইজদী, লক্ষ্মীপুর জেলা সদর থেকে বাস লাকসামে চলাচল করে। এই শহরে লাকসাম জংশন স্টেশন অবস্থিত। এতে ঢাকার কমলাপুর চট্টগ্রাম, সিলেট, চাঁদপুর, নোয়াখালী থেকে ট্রেন আসা যাওয়া করে।

অর্থনীতি
লাকসামের প্রধান ফসল হলো ধান, আলু, বেগুন, টমেটো, শাকসবজি। এখানে অনেক ময়দার মিল, তৈলের মিল, সিগারেট ফ্যাক্টরীসহবিভিন্ন ধরনের ক্ষুদ্র ও মাঝারী শিল্প প্রতিষ্ঠান বিদ্যমান। শহরে লাকসাম বাজারসহ কয়েকটি ব্যবসাকেন্দ্রে প্রচুর জনসংযোগ হয়ে থাকে এবং প্রচুর বেচাকেনাও হয়। নিত্য প্রয়োজনীয় মালামাল ঢাকা, চট্টগ্রাম, চৌমুহনী, চাঁদপুর হতে সংগ্রহ করে লাকসামের বিভিন্ন হাটবাজারে বিক্রয় করছে। লাকসামে বর্তমানে প্রায় ২০ টি চালের কল ও ময়দার মিল, প্রায় ১০ টি সরিষার তেলের মিল, একাধিক সিগারেট ফ্যাক্টরিসহ শতাধিক ভোগ্যপণ্যের কারখানা রয়েছে।

পত্রিকা
পত্র পত্রিকা
সাপ্তাহিক
সাপ্তাহিক লাকসাম
সাপ্তাহিক লাকসাম বার্তা
সাপ্তাহিক আলোর দিশারী
সাপ্তাহিক সময়ের দর্পণ
সাপ্তাহিক নকসী বার্তা
সাপ্তাহিক জয় কন্ঠ

দৈনিক
 দৈনিক তরুন কন্ঠ

নদী
লাকসামের উল্লেখযোগ্য ও একমাত্র নদী ডাকাতিয়া নদী, এই নদীটি  ভারত এবং বাংলাদেশের সীমান্তবর্তী নদী গোমতী নদী থেকে উৎপত্তি হয়ে সদর দক্ষিণ, লালমাই, চৌদ্দগ্রাম এবং লাকসাম ও মনোহরগন্জ থানা হয়ে চাঁদপুরে পদ্মা ও মেঘনা নদীর সাথে মিশে গেছে।

খেলাধুলা

 ১ম বিভাগ ফুটবল লীগ
 প্রতি বৎসর ভলিবল লীগ অনুষ্ঠিত হয়
 আন্তঃ ইউনিয়ন ফুটবল প্রতিযোগিতা এবং
 আন্তঃ স্কুল বিভিন্ন ক্রীড়া প্রতিযোগিতা

দর্শনীয় স্থান

 কালিয়াপুর দরবার শরীফ
দৌলতগঞ্জ গাজীমুড়া কামিল মাদ্রাসা

 নবাব ফয়জুন্নেসা জমিদার বাড়ি
 নারায়ণপুরের হুজুর বাড়ি, যা বর্তমানে মাদ্রাসা বাড়ি নামে পরিচিত 
 দিশাবন্ধের নবীসুর মসজিদ 
 গাইনের ডহরা বড় মসজিদ
 পশ্চিমগাঁও কাজী মসজিদ 
 গাজীমুড়ার করিম হায়দার এর বাড়ি 
 লাকসাম উত্তর বাজার জামে মসজিদ
 ডোমবাড়িয়া শাহী জামে মসজিদ
 হাজী ইউনুস মিয়া ঈদগাহ, ডোমবাড়িয়া
 অতুল কৃষ্ণ রায় চৌধুরীর জমিদার বাড়ি (বর্তমানে মৈশান বাড়ি নামে পরিচিতি)
 মোহমত্ম বাড়ি
 ভেলুয়া সুন্দরী বাড়ি,নরপাটি 
 গুম্বজ মসজিদ
 সংকুর দিঘি, সংকুর পাড়, বাকই
 হযরত শাহ  এর বাড়ি, নরপাটি
 দেওয়ান শাহ  এর বাড়ি, নরপাটি
 নওয়াব ফয়জুন্নেসা সরকারি কলেজ, পশ্চিমগাঁও, লাকসাম
 তিন গুম্বজ মসজিদ, দোখাইয়া
 বড় দিঘি, দোখাইয়া
 দোখাইয়া, চাঁদপুরীশাহ্ দরবার শরীফ
 লাকসাম জগন্নাথ দিঘী ও মন্দির

তথ্যসূত্র

বাংলাদেশের নগর
চট্টগ্রাম বিভাগের জনবহুল স্থান
ফিফাভুক্ত দেশসমূহের কোডের তালিকা

ফিফা তার সদস্য এবং অ-সদস্য দেশগুলোর জন্য একটি তিন অক্ষরের দেশের কোড নির্ধারণ করে। এই অফিসিয়াল কোডসমূহ ফিফা এবং তার মহাদেশীয় কনফেডারেশন এবং অফিসিয়াল প্রতিযোগিতার নির্ভরশীল এলাকা কর্তৃক ব্যবহৃত হয়। ফিফা প্রশিক্ষণে মাঝে মাঝে অন্য ক্রীড়া সংগঠন ফুটবলের বাইরে এই কোড ব্যবহার করে।

ফিফা সদস্য কোড 
বর্তমানে ফিফার ২১১ টি সদস্য দেশ রয়েছে, প্রতিটি দেশের কোডই স্বতন্ত্র।

নন-ফিফা সদস্য কোড 
নিম্নলিখিত কোড দেশ বা নির্ভরশীল এলাকা নির্দেশ করে যা বর্তমানে ফিফা সঙ্গে সম্বন্ধযুক্ত করা হয় না, কিন্তু এই কোডসমূহ ফিফা ফলাফলের ডাটাবেসের মধ্যে প্রদর্শিত করে, অথবা কনফেডারেশন ওয়েবসাইট দ্বারা নিয়মিত ব্যবহার করা হয়ে থাকে।

অনিয়মিত কোড 
নিম্নলিখিত কোড দেশ বা নির্ভরশীল এলাকা নির্দেশ করে যা বর্তমানে ফিফা সঙ্গে সম্বন্ধযুক্ত করা হয় না। এমনকি তারা তাদের আঞ্চলিক কনফেডারেশনের সদস্য অথবা সহযোগী সদস্য হলেও, এই কোডগুলি নিয়মিত ফিফা এর যোগাযোগের ব্যবহার করা হয় না।

অপ্রচলিত দেশের কোড 
নিম্নলিখিত কোড অপ্রচলিত কারণ দেশের অস্তিত্ব স্থগিত রয়েছে, নাম পরিবর্তন হয়েছে, কোড পরিবর্তন করা হয়েছে, বা অন্য দেশের অংশ পরিণত হয়েছে।

ফিফা, আইওসি এবং আইএসও পার্থক্য 
যদিও ফিফার ব্যবহৃত কোড আন্তর্জাতিক অলিম্পিক কমিটির অলিম্পিকে ব্যবহৃত দেশের কোড এবং আইএসও ৩১৬৬ দেশের কোড একই রকম, কিন্তু এখনো এদের মধ্যে পার্থক্য রয়েছে।

আরও দেখুন 

 পুরুষদের জাতীয় ফুটবল দলের তালিকা
 ফুটবলের ভূগোল

তথ্যসূত্র

বহিঃসংযোগ 
 ফিফা দেশের কোড – Rec.Sport.Soccer পরিসংখ্যান ফাউন্ডেশন ইউজনেট গ্রুপ দ্বারা রক্ষণাবেক্ষণকৃত তালিকা।

দেশের কোড
ফিফা
ফুটবল সম্পর্কিত তালিকা
গ্রেম সোয়ান

গ্রেম পিটার সোয়ান (; জন্ম: ২৪ মার্চ, ১৯৭৯) নর্দাম্পটনে জন্মগ্রহণকারী ইংরেজ ক্রিকেটার। তিনি টোসেস্টারে অবস্থিত স্পোন স্কুলে অধ্যয়ন করেন। মূলতঃ তিনি ডানহাতি অফস্পিনার এবং ডানহাতি ব্যাটসম্যান হিসেবে পরিচিত। প্রায়শঃই তিনি স্লিপে দাড়ান।

খেলোয়াড়ী জীবন 
নিজ কাউন্টি নর্দাম্পটনশায়ার দলের পক্ষে ১৯৯৭ প্রথম-শ্রেণীর ক্রিকেটে অভিষিক্ত হন। এরপর ২০০৫ সালে নটিংহ্যাম্পশায়ার কাউন্টি ক্রিকেট ক্লাবে স্থানান্তরিত হন।

২৩ জানুয়ারি, ২০০০ সালে দক্ষিণ আফ্রিকার বিরুদ্ধে একদিনের আন্তর্জাতিক ক্রিকেটে অভিষিক্ত হন সোয়ান। এরপর তিনি ইংল্যান্ড দল থেকে বাদ পড়ে যান। সাত বছর পর মন্টি পানেসারসহ দলের দ্বিতীয় স্পিন বোলাররূপে শ্রীলঙ্কা সফরে যান এবং টেস্টেও দলের নিয়মিত সদস্য হিসেবে অন্তর্ভুক্ত হন। ১১ ডিসেম্বর, ২০০৮ তারিখে ভারতের বিপক্ষে টেস্টে অভিষেক ঘটে তার। ২০০৯ সালের অ্যাশেজে ২-১ ব্যবধানে বিজয়ী দলের অন্যতম সদস্য ছিলেন।

সাফল্যগাঁথা 
ডিসেম্বর, ২০০৯ সালে সোয়ান প্রথম ইংরেজ স্পিনার হিসেবে এক পঞ্জিকা বর্ষে ৫০ উইকেট লাভ করেন। ২০০৯-১০ মৌসুমে দক্ষিণ আফ্রিকা সফরে প্রথম দুই টেস্টেই ম্যান অব দ্য ম্যাচের পুরস্কার লাভ করেন। এরফলে তিনি বোলারদের বিশ্ব র‌্যাঙ্কিংয়ে তৃতীয় স্থান দখল করেন।

মার্চ, ২০১০ সালে জিম লেকারের পর প্রথম ইংরেজ অফ-স্পিনাররূপে টেস্টে ১০ উইকেট লাভ করেন। এরফলে তার দল ২০০৯-১০ মৌসুমে বাংলাদেশের বিপক্ষে প্রথম টেস্টে জয়লাভ করে। মে, ২০১০ সালে তিনি ইসিবি’র বর্ষসেরা ক্রিকেটাররূপে মনোনীত হন। ২০১১ সালে টেস্ট ক্রিকেটে এবং ওডিআইয়ে জুলাই থেকে অক্টোবর পর্যন্ত বিশ্বের ১নং খেলোয়াড় ছিলেন।

এছাড়াও, ‘ড. কমফোর্ট এন্ড দ্য লুরিড রিভেলেশন্স’ নামীয় ব্যান্ডের খণ্ডকালীন সঙ্গীতশিল্পীর ভূমিকায়ও রয়েছেন গ্রেম সোয়ান।

তথ্যসূত্র

আরও দেখুন 
 ইংল্যান্ড ক্রিকেট দল
 অ্যালাস্টেয়ার কুক
 স্টুয়ার্ট ব্রড
 ইয়ন মর্গ্যান
 উইজডেন বর্ষসেরা ক্রিকেটার
 আইসিসি প্লেয়ার র‌্যাঙ্কিং
 ২০১৩ আইসিসি চ্যাম্পিয়ন্স ট্রফি দলের তালিকা

আরও পড়ুন

বহিঃসংযোগ 

 Graeme Swann at ECB
 Graeme Swann at CricInfo

ইংরেজ ক্রিকেটার
১৯৭৯-এ জন্ম
জীবিত ব্যক্তি
ইংল্যান্ডের টেস্ট ক্রিকেটার
ইংল্যান্ড ক্রিকেট দলের অধিনায়ক
ইংল্যান্ডের একদিনের আন্তর্জাতিক ক্রিকেটার
২০১১ ক্রিকেট বিশ্বকাপের ক্রিকেটার
ইংল্যান্ডের টুয়েন্টি২০ আন্তর্জাতিক ক্রিকেটার
২১শ শতাব্দীর ইংরেজ ক্রিকেটার
উইজডেন বর্ষসেরা ক্রিকেটার
নর্দাম্পটনশায়ারের ক্রিকেটার
নটিংহ্যামশায়ারের ক্রিকেটার
মেরিলেবোন ক্রিকেট ক্লাবের ক্রিকেটার
বেডফোর্ডশায়ারের ক্রিকেটার
এনবিসি ডেনিস কম্পটন পুরস্কার বিজয়ী
ডেভিড বগস

ডেভিড রিভস বগস () একজন মার্কিন তড়িৎ প্রকৌশলী। তিনি ইন্তারনেট প্রোটোকল, ফাইল সার্ভার, গেটওয়ে, নেটওয়ার্ক ইন্টারফেস কার্ড এর আদিরূপ উদ্ভাবন করেন। তিনি ইথারনেট এর অন্যতম উদ্ভাবক।.

জীবনী 
বগস উড্রো উইলসন হাইস্কুল থেকে ১৯৬৮ সালে গ্র্যাজুয়েট হন। বগস প্রিন্সটন বিশ্ববিদ্যালয় গ্র্যাজুয়েট হন। বগস স্ট্যানফোর্ড বিশ্ববিদ্যালয় থেকে তড়িৎ প্রকৌশলে ১৯৭৩ সালে মাস্টার্স এবং ১৯৮২ সালে পিএইচডি ডিগ্রি অর্জন করেন।

আরো দেখুন
রবার্ট মেটক্যাফ

তথ্যসূত্র

বহিঃসংযোগ 
 

১৯৫০-এ জন্ম
কম্পিউটার প্রবক্তা
ইন্টারনেট প্রবক্তা
মার্কিন তড়িৎ প্রকৌশলী
প্রিন্সটন বিশ্ববিদ্যালয়ের প্রাক্তন শিক্ষার্থী
স্ট্যানফোর্ড বিশ্ববিদ্যালয়ের প্রাক্তন শিক্ষার্থী
অ্যাসোসিয়েশন ফর কম্পিউটিং মেশিনারির ফেলোগণ
২০২২-এ মৃত্যু
অ্যাসোসিয়েশন ফর কম্পিউটিং মেশিনারির সভ্য
রেসিপি

রেসিপি হচ্ছে তে কোনো রান্নার নিয়ম প্রণালী সংক্রান্ত তথ্য। এটি বই আকারে প্রকাশ করা হতে পারে।

ইতিহাস 
খ্রিষ্টপূর্ব ৪০০ শতকে রেসিপি বই প্রথম লেখা হয় প্রাচীন গ্রিসে। হরেক রকম গ্রিক রান্না নিয়ে লেখা ওই রান্নার বইটি লেখেন মিথাকাস নামের এক ব্যক্তি। ‘সিসিলিয়ান কুক’ নামের ওই বইটি এতটাই জনপ্রিয় হয়েছিল যে তার একটি সংস্করণে মুখবন্ধ লেখেন দার্শনিক প্লেটো। ওই সময়টায় এমনিতেই সিসিলীয় খাবার ছিল দারুণ মুখরোচক ও জনপ্রিয়। জলপাইয়ের তেল, পনির প্রভৃতি ব্যবহার করে সিসিলীয় খাবার তৈরির প্রক্রিয়াটিই ছিল অসম্ভব মুখরোচক। মিথাকাসেরই সমসাময়িক এক ব্যক্তি টার্পসিওন গ্রিসে একটি রান্নার স্কুল খুলেছিলেন। তিনি নিজেও একটি রান্নার বই লিখেছিলেন। যার নাম গ্যাস্ত্রোনমি। বলা হয় গ্যাস্ত্রোনমি খুব সম্ভব পৃথিবীর প্রথম রান্নার বই, যা দিয়ে রান্না শেখানো হতো আগ্রহীদের।

তথ্যসূত্র 

রান্না
রন্ধনশৈলী
খাদ্য ও পানীয়
আব্দুস সাত্তার মোহন্ত

আব্দুস সাত্তার মোহন্ত (জন্ম নভেম্বর ৮, ১৯৪২ - মৃত্যু মার্চ ৩১, ২০১৩) একজন বাংলাদেশী মরমী কবি, বাউল সঙ্গীতশিল্পী, গীতিকার ও সুরকার। বাউল গান তথা পল্লীগান যাদের হাতে সমৃদ্ধ হয়েছে আব্দুস সাত্তার মোহন্ত তাদের মধ্যে অন্যতম। গুরুপ্রেম, ঐশী প্রেম, প্রার্থনা, মুর্শেদী, দেহতত্ত্ব, আধ্যাতিকসহ তিনি প্রায় ৬ শতাধিক গান রচনা করেছেন। তিনি তার রচিত বিভিন্ন জনপ্রিয় গান বিশেষ করে তার অমর সৃষ্টি আমি তো মরে যাবো চলেই যাবো গানের জন্য দেশ বিদেশে খ্যাত।  এছাড়াও তার বহু গান জনপ্রিয়তা লাভ করে। তার বেশ কিছু গান চলচ্চিত্রেও ব্যবহার করা হয়েছে।

প্রাথমিক জীবন 
আব্দুস সাত্তার মোহন্ত ১৯৪২ সালে মুন্সীগঞ্জ জেলার লৌহজং উপজেলার কুড়িগাঁও গ্রামে একটি সংস্কৃতিমনা পরিবারে জন্মগ্রহণ করেন।  তার পিতা মরহুম গোলাম আলী বেপারী এবং মাতা মরহুমা সবুরুন নেছা। ছয় ভাই বোনের বিশাল পরিবারে বেশিদূর লেখাপড়া করা সুযোগ পাননি। জীবিকার জন্য দিঘলী বাজারে ভাড়া নেন একটি ছোট্ট দোকান। আর রাতে ঘুমাতেন বাজার সংলগ্ন ছত্তর বেপারী সাহেবের বাড়িতে। সে বাড়িতে থাকতেন বিখ্যাত সাধক কদম আলী মস্তান । তার আস্তানায় সবসময় লোকজনের আনাগোনা থাকতো। আর রাতে বসতো গানের আসর। প্রায়ই নামী-দামী আসতেন গান করতে। সেই আস্তানাতেই পাগল কদম আলী মস্তানের উৎসাহে আব্দুস সাত্তার মোহন্ত গান বাজনা শুরু করেন। কদম আলী মস্তানই তার "মোহন্ত" নামটি প্রদান করেন।

আব্দুস সাত্তার মোহন্ত ১৯৭৮ সালে প্রথম বাংলাদেশ রেডিওতে গান করার সুযোগ লাভ করেন। তিনি ১৯৮৭ সালে বাংলাদেশ টেলিভিশনের তালিকাভুক্ত শিল্পী হন। এছাড়াও তিনি নিয়মিত বিভিন্ন বেসরকারী টেলিভিশন চ্যানেলে গান পরিবেশন করেছেন। ১৯৮৯ সালে তার প্রথম অডিও অ্যালবাম আমিতো মরে যাবো প্রকাশিত হয়। সাত্তার মোহন্ত ১৯৯১ সালে বাংলাদেশ টেলিভিশনের তালিকাভুক্ত গীতিকার নির্বাচিত হোন।

তথ্যসূত্র 

১৯৪২-এ জন্ম
২০১৩-এ মৃত্যু
বাংলাদেশী গায়ক
বাংলা ভাষার সঙ্গীতশিল্পী
বাংলাদেশী গীতিকার
বাংলাদেশী সুরকার
বাউল
ধলাগলা মানিকজোড়

ধলাগলা মানিকজোড় (বৈজ্ঞানিক নাম: Ciconia episcopus) বা Ciconiidae (সাইকোনিডি) গোত্র বা পরিবারের অন্তর্গত Ciconia (সাইকোনিয়া) গণের অন্তর্গত এক প্রজাতির কৃষ্ণকায় বৃহদাকৃতির পাখি। ধলা মানিকজোড়ের বৈজ্ঞানিক নামের অর্থ মানিকজোড় (লাতিন: ciconia = মানিকজোড়)। পাখিটি বাংলাদেশ, ভারত ছাড়াও এশিয়া ও আফ্রিকার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ১ কোটি ৮৯ লাখ বর্গ কিলোমিটার। বিগত কয়েক দশক ধরে এদের সংখ্যা ক্রমেই কমছে, নিকট ভবিষ্যতে এদের বিপদগ্রস্ত হয়ে পড়ার ঝুঁকি রয়েছে যার কারণে আই. ইউ. সি. এন. এই প্রজাতিটিকে প্রায়-বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত। সারা পৃথিবীতে পূর্ণবয়স্ক ধলাগলা মানিকজোড়ের সংখ্যা ৮,০০০-৯৩,০০০।

আকার 
ধলাগলা মানিকজোড় ৭৫-৯২ সেমি লম্বা হয়ে থাকে।ওজন দুই কেজির মত হয়।

স্বভাব
ধলা মানিকজোড় ঘাসক্ষেত, জলাভূমি, পতিত জমি এবং ডোবাময় মাঠে বিচরণ করে। সচরাচর একা, জোড়ায় কিংবা ছোট ঝাঁকে থাকে। খাবারের সন্ধানে খুব ভোরে জলাভূমিতে নামে। হেঁটে হেঁটে ভেজা ঘাস ও জলাভূমিতে ঠোঁট ঢুকিয়ে এরা খাবার খুঁজে বেড়ায়। এরা মাংসাশী পাখি। এদের খাদ্যতালিকায় রয়েছে পোকামাকড়, শামুক, ব্যাঙ, ছোট সরীসৃপ, ছোট স্তন্যপায়ী ও মাছ। ধীরে ধীরে ডানা মেলে এরা উড়ে চলে। হালকা বাতাসে ভেসে থাকে। আশ্রয়ের জন্য এরা একটিমাত্র গাছকে বেছে নেয়। কোন ব্যাঘাত না ঘটলে ঐ গাছে এরা রাতের পর রাত আশ্রয় নেয়। কোনো রকম বিরক্ত করা না হলে এবং খাদ্য কমে না গেলে এরা বেশ কদিন ধরে একই স্থানে বিচরণ করে। শীতে সচরাচর নীরব থাকে। তবে প্রজনন মৌসুমে ঠোঁট দিয়ে ঠক-ঠক আওয়াজ তোলে।

তথ্যসূত্র

বহিঃসংযোগ 

 Woolly-necked Stork videos, photos & sounds on the Internet Bird Collection
 Woolly-necked Stork - Species text in The Atlas of Southern African Birds.

সাইকোনিয়া
এশিয়ার পাখি
জলচর পাখি
ভারতের পাখি
বাংলাদেশের পাখি
১৭৮৩-এ বর্ণিত পাখি
কিকোনিয়া
দক্ষিণ এশিয়ার পাখি
দক্ষিণ-পূর্ব এশিয়ার পাখি
পিটের বোডায়ের্ট কর্তৃক নামকরণকৃত ট্যাক্সা
মটোরোলা

মটোরোলা ইনকর্পোরেটেড () ইলিনয়ভিত্তিক মার্কিন বহুজাতিক টেলিকমিউনিকেশন কোম্পানি। ২০১১ সালের ৪ঠা জানুয়ারি, এই কোম্পানিটি মটোরোলা মোবিলিটি ও মটোরোলা সলিউশনস দুটি কোম্পানিতে বিভক্ত হয়। মোটোরোলা সেলুলার ট্রান্সমিশন বেইস স্টেশন এবং সিগনাল অ্যামপ্লিফায়ার প্রভৃতি ওয়্যারলেস নেটওয়ার্ক অবকাঠামো সরঞ্জাম নকশা এবং বিক্রয় করতো। মোটোরোলার পণ্যের মধ্যে রয়েছে সেট টপ বক্স, ডিজিটাল ভিডিও রেকর্ডার ও মোবাইল ফোন।

ইতিহাস 
মোটোরোলা ইলিনয়ের শিকাগোতে ১৯২৮ সালে যাত্রা শুরু করে।

তথ্যসূত্র

বহিঃসংযোগ 

 

 
সামবুর্গ, ইলিনয়
১৯২৮-এ প্রতিষ্ঠিত কোম্পানি
২০১১-এ বিলুপ্ত কোম্পানি
SysML সহযোগী
প্রযুক্তিতে জাতীয় পদক প্রাপক
কুক কাউন্টি, ইলিনয় ভিত্তিক কোম্পানি
ইলিনয়ে বিলুপ্ত কোম্পানি
মার্কিন যুক্তরাষ্ট্রের বিলুপ্ত প্রস্তুতকারক কোম্পানি
মার্কিন যুক্তরাষ্ট্রের ইলেকট্রনিক্স কোম্পানি
মোবাইল ফোন প্রস্তুতকারক
প্রাক্তন টোকিও স্টক এক্সচেঞ্জের তালিকাভুক্ত কোম্পানি
ন্যাশনাল মেডেল অব টেকনোলজি অ্যান্ড ইনোভেশন বিজয়ী
ইলিনয় ভিত্তিক বিলুপ্ত কোম্পানি
আইওসি, ফিফা এবং আইএসও ৩১৬৬ দেশের কোডের তুলনা

এটি তিনটি অক্ষরের আইওসি, ফিফা এবং আইএসও ৩১৬৬-১ দেশের কোডসমূহের তুলনা, যা সহজে উল্লেখের জন্য একটি টেবিলের মধ্যে একত্রিত করে দেখানো হয়েছে। হাইলাইট করা সারি নির্দেশ করে যে কলাম থেকে কলামে তিনটি অক্ষরের কোড ভিন্ন। এই তালিকায় শুধুমাত্র সেইসব দেশ বা অঞ্চল অন্তর্ভুক্ত যেসব দেশের এই তিন ধরনের কোডের অন্তত একটি নির্ধারিত করা হয়েছে। এখানে শুধুমাত্র দ্ব্যর্থক ত্রিগ্রাপ "BRN", যেটি আইওসি কোডে বাহরাইন এবং আইএসও কোডে ব্রুনাই এর জন্য ব্যবহার করা হয়েছে।

তথ্যসূত্র 

দেশের তালিকা
দেশের কোড
তুলনা
পল জন ফ্লোরি

পল জন ফ্লোরি একজন মার্কিন রসায়নবিদ। তিনি ১৯৭৪ সালে রসায়নে নোবেল পুরস্কার লাভ করেন।

জন্ম ও শিক্ষাজীবন 
ফ্লোরি ১৯১০ সালের ১৯ জুন জন্মগ্রহণ করেন। তিনি ওহাইও স্টেট ইউনিভার্সিটি থেকে ১৯৩৪ সালে পিএইচডি ডিগ্রি লাভ করেন। তিনি ১৯৬১ সালে স্ট্যানফোর্ড বিশ্ববিদ্যালয় এর অধ্যাপক নিযুক্ত হন।

কর্মজীবন

পুরস্কার ও সম্মাননা 
 নোবেল পুরস্কার, (১৯৭৪)

তথ্যসূত্র

বহিঃসংযোগ 
 নোবেল প্রাইজ ডট অর্গ

স্ট্যানফোর্ড বিশ্ববিদ্যালয়ের শিক্ষক
১৯১০-এ জন্ম
১৯৮৫-এ মৃত্যু
মার্কিন রসায়নবিদ
নোবেল বিজয়ী রসায়নবিদ
কর্নেল বিশ্ববিদ্যালয়ের শিক্ষক
ন্যাশনাল মেডেল অফ সাইন্স বিজয়ী
উইলার্ড গিবস অ্যাওয়ার্ড বিজয়ী
প্রিস্টলি পদক বিজয়ী
পিটার ডিবাই অ্যাওয়ার্ড বিজয়ী
এলিয়ট ক্রেসন পদক বিজয়ী
পার্কিন মেডেল বিজয়ী
মার্কিন নোবেল বিজয়ী
মার্কিন ভৌত রসায়নবিদ
পলিমার বিজ্ঞানী ও প্রকৌশলী
আমেরিকান ফিজিক্যাল সোসাইটির বিশিষ্ট সভ্য
মার্কিন ফিলোসফিক্যাল সোসাইটির সদস্য
স্টিফেন স্মেইল

স্টিফেন স্মেইল একজন মার্কিন গণিতবিদ। তিনি ১৯৬৬ সালে ফিল্ডস পদক লাভ করেন।

জীবনী 
স্মেইল মিশিগান বিশ্ববিদ্যালয় থেকে ১৯৫২ সালে ব্যাচেলর অব সায়েন্স, ১৯৫৩ সালে মাস্টার অব সায়েন্স এবং ১৯৫৭ সালে পিএইচডি ডিগ্রি অর্জন করেন।  ১৯৬০ সালে ইউনিভার্সিটি অব ক্যালিফোর্নিয়া, বার্কলের গণিত বিভাগে সহযোগী অধ্যাপক হিসেবে যোগদান করেন। ১৯৬১ থেকে ১৯৬৪ সাল পর্যন্ত তিনি কলাম্বিয়া বিশ্ববিদ্যালয়ে গণিত বিভাগের অধ্যাপক পদে ছিলেন। ১৯৬৪ সালে ইউনিভার্সিটি অব ক্যালিফোর্নিয়া, বার্কলেতে ফিরে এসে অধ্যাপক পদে যোগ দেন।

সম্মাননা 
 সম্মানসূচক ডিএসসি, ওয়ারউইক বিশ্ববিদ্যালয়, ১৯৭৪
 সম্মানসূচক ডিএসসি, কুইন্স বিশ্ববিদ্যালয়, অন্টারিও, ১৯৮৭
 সম্মানসূচক ডিএসসি, মিশিগান বিশ্ববিদ্যালয়, ১৯৯৬
 সম্মানসূচক ডিএসসি, সিটি ইউনিভার্সিটি অব হংকং, ১৯৯৭

তথ্যসূত্র

বহিঃসংযোগ 
 
 
 

১৯৩০-এ জন্ম
মার্কিন গণিতবিদ
ফিল্ডস পদক বিজয়ী
জীবিত ব্যক্তি
ন্যাশনাল মেডেল অফ সাইন্স বিজয়ী
২০শ শতাব্দীর মার্কিন গণিতবিদ
২১শ শতাব্দীর মার্কিন গণিতবিদ
মার্কিন নাস্তিক
মার্কিন কম্পিউটার বিজ্ঞানী
কলাম্বিয়া বিশ্ববিদ্যালয়ের শিক্ষক
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
শিকাগো বিশ্ববিদ্যালয়ের শিক্ষক
মিশিগান বিশ্ববিদ্যালয়ের প্রাক্তন শিক্ষার্থী
জন গ্রিগ্‌স টম্পসন

জন গ্রিগ্‌স টম্পসন (জন্ম অক্টোবর ১৩, ১৯৩২) একজন মার্কিন গণিতবিদ। তিনি ১৯৭০ সালে ফিল্ডস পদক লাভ করেন। থম্পসন ২০০০ সালে মার্কিন যুক্তরাষ্ট্রের ন্যাশনাল মেডেল অফ সায়েন্সে ভূষিত হন।  তিনি রয়্যাল সোসাইটি (ইউনাইটেড কিংডম) এর একজন ফেলো এবং ১৯৮৫ সালে এর সিলভেস্টার মেডেল প্রাপক।  তিনি নরওয়েজীয় একাডেমি অফ সায়েন্স অ্যান্ড লেটার্সের একজন সদস্য।

জীবনী 
তিনি ইয়েল বিশ্ববিদ্যালয় থেকে ১৯৫৫ সালে ব্যাচেলর অব আর্টস লাভ করেন। পিএইচডি ডিগ্রি অর্জন করেন শিকাগো বিশ্ববিদ্যালয় থেকে, ১৯৫৯ সালে। তিনি ১৯৬১ সালে হার্ভার্ড বিশ্ববিদ্যালয়ে শিক্ষক হিসেবে যোগ দেন। তিনি ১৯৬২ থেকে ১৯৬৮ সাল পর্যন্ত শিকাগো বিশ্ববিদ্যালয় এ শিক্ষকতা করেন। ১৯৬৮ থেকে ১৯৯৩ সাল পর্যন্ত কেমব্রিজ বিশ্ববিদ্যালয়ে শিক্ষকতা করেন। ১৯৯৩ সালে ফ্লরিডা বিশ্ববিদ্যালয়ে যোগদান করেন।

তথ্যসূত্র 

হার্ভার্ড বিশ্ববিদ্যালয়ের শিক্ষক
জীবিত ব্যক্তি
১৯৩২-এ জন্ম
মার্কিন গণিতবিদ
ফিল্ডস পদক বিজয়ী
ন্যাশনাল মেডেল অফ সাইন্স বিজয়ী
ডি মর্গান পদক বিজয়ী
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
ইয়েল বিশ্ববিদ্যালয়ের প্রাক্তন শিক্ষার্থী
শিকাগো বিশ্ববিদ্যালয়ের প্রাক্তন শিক্ষার্থী
শিকাগো বিশ্ববিদ্যালয়ের শিক্ষক
২০শ শতাব্দীর মার্কিন গণিতবিদ
রয়েল সোসাইটির সভ্য
কাতোনা

কাতোনা (স্থানীয় ভাষায় A Catùna) ইতালির রেজ্ঞিও কালাব্রিয়ার একটি শহুরে এলাকা।

বহিঃসংযোগ 
 Catonateatro Official Website
 Volley Catona Webisite

ইতালির শহর ও নগর
আবদুল মালেক চুন্নু

আবদুল মালেক চুন্নু (জন্ম: অজানা - মৃত্যু: ১০ মে, ২০১৩) ছিলেন বাংলাদেশ জাতীয় ফিল্ড হকি দলের খেলোয়াড়। জাতীয় হকি দলের অধিনায়ক হিসেবে দায়িত্ব পালন করেছেন। দীর্ঘদিন কিডনিজনিত রোগে আক্রান্ত হয়ে ১০ মে, ২০১৩ তারিখে দেহাবসান ঘটে তার।

খেলোয়াড়ী জীবন 
ঘরোয়া হকিতে আজাদ স্পোর্টিং ক্লাবের হয়ে অভিষিক্ত হন। পরবর্তীতে আবাহনী স্পোটিং ক্লাবের হয়ে খেলেন। এ দলকে ১৯৭৭, ১৯৭৮ ও ১৯৭৯ - পরপর তিন বছর শিরোপা লাভে সহায়তা করেন।
মালয়েশিয়ায় অনুষ্ঠিত ১৯৭৭ সালের এশিয়ান যুব হকি প্রতিযোগিতার মাধ্যমে আন্তর্জাতিক ক্রীড়াঙ্গণে অভিষেক ঘটে তার। ১৯৭৮ ও ১৯৮১ সালের এশিয়ান গেমসেও অংশগ্রহণ করেন চুন্নু। এছাড়াও, ১৯৮৫ সালে ঢাকায় অনুষ্ঠিত এশিয়া কাপ হকিতেও খেলেছেন তিনি।

সম্মাননা 
হকিতে অসামান্য অবদান রাখায় বাংলাদেশ ক্রীড়ালেখক সমিতি তাকে ১৯৮৪ সালে পুরস্কার প্রদান করে। এছাড়াও, ২০০৪ সালে জাতীয় পুরস্কার পেয়েছিলেন তিনি।

তথ্যসূত্র 

বাংলাদেশী পুরুষ ফিল্ড হকি খেলোয়াড়
২০১৩-এ মৃত্যু
ওউকাশ ফ্যাবিয়ানস্কি

ওউকাশ ফ্যাবিয়ানস্কি (; জন্ম ১৮ এপ্রিল ১৯৮৫) একজন পোলিশ ফুটবলার যিনি প্রিমিয়ার লিগের দল আর্সেনাল এবং পোল্যান্ড জাতীয় দলের হয়ে একজন গোলরক্ষক হিসেবে খেলেন।

তথ্যসূত্র 

১৯৮৫-এ জন্ম
জীবিত ব্যক্তি
পোলীয় ফুটবলার
ফুটবল গোলরক্ষক
প্রিমিয়ার লিগের খেলোয়াড়
আর্সেনাল ফুটবল ক্লাবের খেলোয়াড়
২০১৮ ফিফা বিশ্বকাপের খেলোয়াড়
ওয়েস্ট হ্যাম ইউনাইটেড ফুটবল ক্লাবের খেলোয়াড়
২০০৬ ফিফা বিশ্বকাপের খেলোয়াড়
উয়েফা ইউরো ২০১৬-এর খেলোয়াড়
উয়েফা ইউরো ২০০৮ খেলোয়াড়
পোল্যান্ডের আন্তর্জাতিক ফুটবলার
উয়েফা ইউরো ২০২০-এর খেলোয়াড়
ইংল্যান্ডে প্রবাসী ফুটবলার
পোলীয় প্রবাসী ফুটবলার
এক্সত্রাক্লাসা খেলোয়াড়
পোল্যান্ডের আন্তর্জাতিক যুব ফুটবলার
উয়েফা কনফারেন্স লিগ বিজয়ী খেলোয়াড়
পুরুষ ফুটবল গোলরক্ষক
বাংলাদেশ জাতীয় বাস্কেটবল দল

বাংলাদেশ জাতীয় বাস্কেটবল দল আন্তর্জাতিক বাস্কেটবল খেলায় বাংলাদেশের প্রতিনিধিত্বকারী দল। এটি বাংলাদেশ অ্যামেচার বাস্কেটবল ফেডারেশন দ্বারা পরিচালিত হয়। জাতীয় বাস্কেটবল দলের সর্বোচ্চ অর্জন ২০১০ দক্ষিণ এশিয়ান গেমসে ব্রোঞ্জ পদক জয়। বাংলাদেশ বাস্কেটবল ফেডারেশন ১৯৭৮ সালে ফিবার সদস্যপদ লাভ করে।

অলিম্পিক গেমস এবং বিশ্ব চ্যাম্পিয়নশিপ রেকর্ড 
বাংলাদেশ কখনোই গ্রীস্মকালীন অলিম্পিকস বা ফিবা বিশ্ব চ্যাম্পিয়নশিপে যোগ্যতা অর্জন করেনি।

এশীয় চ্যাম্পিয়নশিপ রেকর্ড 
বাংলাদেশ কখনোই ফিবা এশীয় চ্যাম্পিয়নশিপে কোন দলের বিপক্ষে জয় পায়নি। দলের সর্বোচ্চ অর্জন ১৯৭৯ সালে ১৩ তম স্থান।

ফলাফল

এশীয় চ্যাম্পিয়নশিপ 
 ১৯৭৯ - ১৩তম স্থান
 ১৯৮৯ - ১৫তম স্থান
 ১৯৯৩ - ১৮তম স্থান
 ১৯৯৭ - ১৫তম স্থান

দক্ষিণ এশীয় গেমস 
 ২০১০ -  ৩য় স্থান

তথ্যসূত্র

বহিঃসংযোগ 
 ফিবা-এশিয়া সংক্রান্ত তথ্য 
 তথ্য এশিয়া বাস্কেট 

বাংলাদেশের জাতীয় ক্রীড়া দল
বাংলাদেশে বাস্কেটবল
১৯৯৩ দক্ষিণ এশীয় গেমস

১৯৯৩ দক্ষিণ এশীয় গেমস, অফিসিয়ালভাবে ৬ষ্ঠ দক্ষিণ এশীয় গেমস ২০শে ডিসেম্বর থেকে ২৭শে ডিসেম্বর ঢাকায় অনুষ্ঠিত হয়। এর ফলে সাফ গেমস ইতিহাসে, ঢাকা প্রথম শহর হিসেবে এই ইভেন্টের জন্য দ্বিতীয়বার স্বাগতিক হয়।

অংশগ্রহণকারী দেশ 
১৯৯৩ দক্ষিণ এশীয় গেমসে ৭টি দেশ অংশগ্রহণ করে।

ক্রীড়া 
৬ষ্ঠ দক্ষিণ এশীয় গেমসে অফিসিয়ালভাবে ১১টি ক্রীড়া ছিল।

  অ্যাথলেটিক্‌স 
  মুষ্টিযুদ্ধ 
  ফুটবল
  জুডো 
   কাবাডি 
  শুটিং
  সাঁতার 
  টেনিস 
  টেবিল টেনিস 
  ভলিবল 
  ভারোত্তোলন

পদক তালিকা

তথ্যসূত্র 

দক্ষিণ এশীয় গেমস
দ
S
দক্ষিণ এশীয় গেমস, ১৯৯৩
১৯৯৩-এ এশীয় ক্রীড়া
স্বাগতিক বাংলাদেশে আন্তর্জাতিক ক্রীড়া প্রতিযোগিতা
ঢাকায় ক্রীড়া
বাংলাদেশে বহু-ক্রীড়া প্রতিযোগিতা
১৯৮৪ দক্ষিণ এশীয় গেমস

১৯৮৪ দক্ষিণ এশীয় গেমস বা ১ম দক্ষিণ এশীয় গেমস সেপ্টেম্বর, ১৯৮৪ সালে নেপালের কাঠমুন্ডুতে অনুষ্ঠিত হয়। এটি দক্ষিণ এশীয় গেমসের প্রথম আসর ছিল।

ক্রীড়া 
১ম দক্ষিণ এশীয় গেমসের জন্য আনুষ্ঠানিকভাবে ৫টি ক্রীড়া ইভেন্ট ছিল।

পদক তালিকা

তথ্যসূত্র 

দক্ষিণ এশীয় গেমস
দ
S
দক্ষিণ এশীয় গেমস, ১৯৮৪
১৯৮৪-এ এশীয় ক্রীড়া
নেপালে বহু-ক্রীড়া প্রতিযোগিতা
জ্যোতিষশাস্ত্র সফটওয়্যার

জ্যোতিষশাস্ত্র সফটওয়্যার হলো একধরনের প্রোগ্রাম যা এমনভাবে বিন্যাস করা হয়েছে যাতে সহজেই রাশিফল নির্ণয় করা যায়। এগুলোর কতগুলোতে ব্যাখ্যামূলক বর্ণনা বিদ্যমান থাকে।

ইতিহাস 
সান ডিয়েগোতে অবস্থিত ১৯৭৩ সালে প্রতিষ্ঠিত জ্যোতিষ গণনাকারী সংস্থা যার প্রধান নীল মিকেলসেন সর্বপ্রথম কমপিউটার ভিত্তিক পঞ্জিকা প্রণয়ন করেন ১৯৭৬ সালে যার নাম ছিল দি আমেরিকান এফিমেরিস। যখন জ্যোতিষীগণ ও শৌখিন জ্যোতিষীগণ জ্যোতিষ সফটওয়্যার কিনতে লাগলো তখন জ্যোতিষ সফটওয়্যার নিজেরা ব্যবহার বা নিজেরাই তৈরী করতে সক্ষম হলো তত দিনে কম্পিউটার সহজলভ্য হয়ে উঠলো। জ্যোতিষী এবং কম্পিউটার প্রোগ্রামার মাইকেল এলরিওয়াইন গোড়ার দিকে ১৯৭০ দশকের মধ্যে সাধারণ জনসাধারণের জন্য সহজলভ্য মাইক্রোকম্পিউটারের জন্য জ্যোতির্বিদ্যা সফটওয়্যার তৈরীর সাথে জড়িত ছিল। ১৯৭৮ সালে, এলরিওয়াইন যিনি ম্যাট্রিক্স সফটওয়্যার তৈরী করেছিলেন, এবং ১৯৮০ সালে তিনি তাদের নিজের সম্পূর্ণ জ্যোতির্বিদ্যা প্রোগ্রাম করতে মাইক্রোকম্পিউটারের মালিকদের জন্য প্রয়োজনীয় সমস্ত আলগোরিদিম এবং তথ্য দিয়ে একটি বই প্রকাশ করেন। 
প্রথমে, জ্যোতিষশাস্ত্র সফটওয়্যার এর ব্যবহারের ব্যপারে আমেরিকান জ্যোতিষীগণ ছিল তীব্র বিরোধী। এটি আরও দক্ষ ও লাভজনক যেমন সফটওয়্যার হতে পারে তত এর গ্রহণযোগ্যতাও বৃদ্ধি পাবে। মাত্র কয়েক শত নির্দিষ্ট উদ্দেশ্য নিয়ে জ্যোতিষশাস্ত্র কম্পিউটার তৈরী হয়েছিল। যা 1981 সালে ন্যান্সি রেগান এর জ্যোতিষী এ দ্বারা ব্যবহৃত হয়। জ্যোতিষ প্রোগ্রাম সাধারণত শহর ও শহরগুলির জন্য দ্রাঘিমা, অক্ষাংশে, এবং সময় অঞ্চল রীতি ইতিহাস পর্যালোচনা করে তার হিসাব বৈদ্যুতিক পদ্ধতিতে বের করে।

বৈশিষ্ট্য 
কম্পিউটার জ্যোতিষশাস্ত্র প্রোগ্রাম আজ সাধারণত, সঠিক গ্রহের অবস্থান গণনা করা প্রদর্শন ও গ্রাফিক চার্ট মধ্যে জ্যোতির্বিদ্যা গ্লিফের চিহ্ন ব্যবহার করে এই অবস্থানের মুদ্রণ, ব্যক্তিগত 'তথ্য ডাটাবেস ফাইল থেকে সংরক্ষণ এবং উদ্ধার, তাদের মধ্যে জ্যোতির্বিদ্যা দিক থেকে এটি বিভিন্ন চার্টের গ্রহের অবস্থানের তুলনা (সামঞ্জস্যের জন্য উদাহরণ), একটি লেখচিত্র জন্য ভবিষ্যতে গুরুত্বপূর্ণ ঘটনা তারিখগুলি নিরূপণ, এবং সংরক্ষিত চার্ট ডাটাবেস গবেষণার কাজে ব্যবহৃত হয়। কিছু কিছু সফটওয়্যার রঙিন ভৌগোলিক মানচিত্র এর সাহায্যে গ্রহসমূহের অবস্থান জাতকের জন্ম সময় অনুযায়ী উপস্থাপন করে (যাকে জ্যোতিষ মানচিত্র বলে)। অনেক ব্যাপক মুদ্রিত রিপোর্ট এর মধ্যে একটি লেখচিত্র বিভিন্ন উপাদান সমন্বয় বিষয়ে ব্যাখ্যামূলক বর্ণনা যুক্ত করা।

আরও পড়ুন

আরও দেখুন 
 গ্রহমণ্ডলীর সফটওয়্যার

তথ্যসূত্র

বহিঃসংযোগ 
 

সফটওয়্যার
সফটওয়্যার এবং গেম বিভাগ